SHBA: Programet e verës për fëmijët
Mësimi i spanjishtes është një nga aktivitetet në bibliotekën Bull Ran të Virxhinias
Aktivitetet për fëmijët gjatë stinës së pushimeve të verës janë një detyrim sfidues për shumë familje amerikane. Shumë prej aktiveteteve të verës kushtojnë, përfshirë filmat, kampet verore dhe parqet e argëtimit. Por është një vend kur fëmijët dhe të rriturit mund të argëtohen pa pagesë dhe kjo është biblioteka shtetërore. Por çfarë tjetër përveç librave ofrojnë bibliotekat publike këtë verë? Në këtë bibliotekë të Virxhinias është koha e leximit spanjisht. Giovanna Souchek, e cila flet spanisht me fëmijët në shtëpi, thotë se është me rëndësi që t’i sjellë ata në bibliotekë. Por rrethi i shpanjishtes nuk është vetëm për fëmijët latino. Ai u ofron edhe fëmijëve të tjerë në komunitet shansin për të mësuar një gjuhë të dytë. Por ka edhe një arsye tjetër për të vizituar bibliotekën publike në Bull Run. Zëdhënësja e bribliotekës, Nancy Schleh, thotë se vera është stina më me lëvizje e vitit. Programet e verës kanë për qëllim ta bëjnë mësimin argërues. Ka gjithashtu edhe programe të posaçme për adoleshentët, si sfida e ndërtimit me lego. Curtis Payne është një nga 30 fëmijtë që mori pjesë në këtë program. Edhe Isabella Hyden u regjistrua për Sfidën e Legove dhe për rrethin e cirkut. Mary Tompkins, nëpunëse e sistemit të bibliotekave publike të qarkut Prince William, thotë se planifikimi i verës fillon që në shtator. Programet verore të leximit mbeten mjaft popullore për fëmijët e të gjitha moshave. Bizneset lokale ofrojnë çmime për ata që lexojnë një numër të caktuar librash. Nancy Schleh e bibliotekës së Bull Run-it, thotë se fëmijët që lexojnë gjatë pushimeve të verës përfitojnë më shumë se sa çmimet. Me kaq shumë programe dhe aktivitete, kjo bibliotekë publike është e mbushur plot nga fëmijët dhe rreziku i humbjes së aftësive avullon nga dielli i verës.